PATVIRTINTA

Vilniaus rajono savivaldybės

Administracijos direktoriaus

2024 m. balandžio 16 d.

įsakymu Nr. A27(1)-419

Priedas Nr. 22

**Vilniaus rajono savivaldybės administracijos Zujūnų seniūnijos**

**2024 m. veiklos planas**

1. **Vilniaus rajono savivaldybės administracijos Zujūnų seniūnijos aplinka.**

1.1. Seniūnijos plotas, miestelių, kaimų trumpa charakteristika.

Zujūnų seniūnija, kurios centras yra Zujūnų kaimas, yra šalia Lietuvos sostinės Vilniaus miesto, faktiškai - vakarinis Vilniaus priemiestis. Zujūnų seniūnija nutolęs nuo sostinės 11 km. Seniūnija ribojasi su Avižienių, Sudervės seniūnijomis, Vilniaus miesto Pašilaičių ir Pilaitės seniūnijomis bei Trakų rajonu. Seniūnijos teritorijos plotas yra 6300 ha, jos teritorijoje yra 45 kaimai. Gyvenamąją vietą seniūnijoje deklaruoja 9182 gyventojai, nors faktiškai gyventojų skaičius gali siekti 12 000. Didžiausios gyvenvietės: seniūnijos centras Zujūnai, Buivydiškės, Antežeriai, Gineitiškės. Paskutiniais metais seniūnijoje intensyviai statomi gyvenamieji namai, dėl ko didėja gyventojų skaičius, plečiasi kaimai tokiu pavyzdžiu gali būti Platiniškės, Papiškės, Pūstalaukiai, Balandiškės, Geležiai, Grioviai ir kt.

1.2. Seniūnijos gyventojai (einamųjų metų sausio 1 d. duomenimis).

Gyventojų registro tarnybos 2024-01-01 duomenimis Zujūnų seniūnijos teritorijoje gyvenamąją vietą deklaruoja 9182 gyventojai.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 6300 |
| Pensinio amžiaus | 1400 |
| Vienišų asmenų | 112 |
| Vienišų nusenusių | 20 |
| Daugiau nei 65 m. amžiaus | 1372 |
| Suaugusiųjų neįgaliųjų | 180 |
| Vaikų su negalia iki 18 m. | 17 |
| Darbingo amžiaus neįgaliųjų | 180 |
| Socialinę atskirtį patiriančios šeimos | 44 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Zujūnų seniūnija yra padalinta į 10 seniūnaitijų:

**Zujūnų** (Zujūnų k.) - seniūnaitė Danuta Toločkienė;

**Antežerių**  (Antežerių k.) – seniūnaitis Martynas Žukauskas;

**Gineitiškių**  (Gineitiškių k., Pašilaičių k.) - seniūnaitė Lilija Žinienė;

**Buivydiškių** (Buivydiškių k.) - seniūnaitė Renata Jurkoit;

**Čekoniškių** (Čekoniškių k., Šilėnų k., Leičių k., Prapuolų k., Virbeliškių k., Mozūriškių k., Naujosios Rėvos k., Samanynės k., Saidžių k., Sviliškių k(Koplyčninkų k., Vaivadiškių k., Karveliškių k., Girulių k., Naujosios k.) - seniūnaitis Gžegoš Buinovski;

**Papiškių** (Papiškių k.) – seniūnaitė Helena Parafjanovič;

**Platiniškių** (Platiniškių k.) – seniūnaitis Jan Kunicki

**Bieliūnų** (Bieliūnų k., Užlandžių k., Smiglių k., Pasenių k., Griovių k., Vilkeliškių k., Naujakiemio k., Kriaučiūnų k., Vaičiuniškių k.) – seniūnaitė Agata Katkonienė

**Gudelių** (Gudelių k.,Salotės k., Raišių k., Dvarykščių k.) - seniūnaitė Božena Kaminska.

**Gelažių** (Geležių k., Maskoliškių k., Balandiškių k., Pūstalaukio k., Pilikonių k., Medžiakalnio k., Lapaučiškių k., Bagdaniškių k., Augustų k., Medvediškių k.) – seniūnaitis Miroslav Kotilovič.

**Zujūnų seniūnijoje veikiančios kaimo bendruomenės**: Buvusių žemės savininkų bendruomenė (pirmininkė Gelena Zacharevič), Zujūnų bendruomenės centras (pirmininkė Rima Dubickaja), Gudelių kaimo bendruomenė „Gudelių slėnis“ (pirmininkė Božena Kaminska); Buivydiškių bendruomenė (pirmininkas Artūras Sundejevas), Šilėnų bendruomenė (pirmininkas Gintautas Vidžiūnas), Čekoniškių kaimo bendruomenė (pirmininkas Jan Ornovski), Asociacija „Tikri kaimynai“( prezidentas Artūras Šimkonis), Neries slėnis bendruomenė (bendruomenės pirmininkė Renata Gorbačevska).

1.4. Švietimo įstaigos (pavadinimas, vaikų sk., pagrindinė informacija apie įstaigą).

Zujūnų seniūnijos teritorijoje veikia 1 gimnazija, 1 gimnazijos skyrius, 1 pradinė mokykla, 1 pagrindinė mokykla, 1 darželis, 1 kolegija:

- Vilniaus r. Zujūnų gimnaziją lanko 175 mokiniai, dėstoma lenkų kalba.

- Vilniaus r. Zujūnų gimnazijos Čekoniškių pagrindinio ugdymo skyrių lanko 24 mokiniai, dėstoma lenkų kalba.

- Vilniaus r. Buivydiškių mokyklą-darželį lanko 51 mokinys, dėstoma valstybine kalba.

- Buivydiškių pagrindinė mokyklą lanko 458 mokiniai, dėstoma valstybine kalba.

- Buivydiškių pagrindinės mokyklos Čekoniškių skyrių lanko 10 mokinių, dėstoma valstybine kalba

- Buivydiškių vaikų darželį lanko 40 vaikų, dėstoma valstybine kalba.

- Vilniaus kolegijos Agrotechnologijos fakultete Buivydiškėse studijuoja 371 studentas, dėstoma valstybine kalba.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Zujūnų daugiafunkcinis kultūros centras; Čekoniškių verbų ir buities seklyčia; Vilniaus rajono savivaldybės Centrinė biblioteka, Zujūnų filialas (Zujūnų struktūrinis padalinys, Vilniaus r. SCB) Zujūnų seniūnijoje veikia ansambliai: „Cicha Nowinka“, „Kresowy Płomień”, „Seni draugai“, „Verdenė“ ir „Ciechanowiszczanka“. Minėti ansambliai aktyviai dalyvauja renginiuose, kuriuos organizuoja Zujūnų seniūnija.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Zujūnų seniūnijos teritorijoje yra 10 kapinių, iš jų katalikų kapinės: Leičių, Pūstalaukių, Koplyčininkų, Vaivadiškių, Papiškių, Raišių, Dvarykščių, Šilėnų, Bieliūnų ir sentikių kapinės Antežerių.

Išnešiojamoji ir išvežiojamoji prekyba Zujūnų seniūnijos teritorijoje:

1. Buivydiškių g. 3 Zujūnų k., (šalia seniūnijos administracinio pastato);

2. Vaivadiškių k.;

3. Leičių k.;

4. Šilėnų k.;

5. Prapuolų k;

6. Pūstalaukio k.

Prekyba naudotomis prekėmis:

1. A.Mickevičiaus g.165, Čekoniškių k. (prie maisto prekių parduotuvės).

Prekyba renginių metu:

1. Mokyklos g.1, Zujūnų k. (prie Zujūnų vidurinės mokyklos);

2. Ąžuolų g. 3, Buivydiškių k. (prie Buivydiškių pagrindinės mokyklos).

Prekyba prie kapinių (gėlėmis, vainikais, žvakėmis):

1. Šilėnų k.(bažnyčios aikštėje, prie Šilėnų kaimo bažnyčios).

1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikiančios įmonės: UAB „Lietpak“ pakavimo medžiagų gamyba iš polimerinių plėvelių - 610 darbuotojų. UAB „Palink“ maisto parduotuvė - 12 darbuotojų. UAB „Kamion“ konditerijos gaminių gamyba - sausainiai, bandelės, kepykla - 20 darbuotojų. UAB „BROLIMO‘ maisto produktų mažmeninė prekyba - 20 darbuotojų. UAB „GUDALIJA“ medienos pjovimas ir apdorojimas - 10 darbuotojų. UAB „Saurida“ degalinė - padalinys, UAB „Heldona“ ūkinių prekių parduotuvė - 4 darbuotojai, esančios Zujūnų kaime. IKI maisto prekių parduotuvė Zujūnų k., NORFA maisto prekių parduotuvė Buivydiškių k., RIMI maisto prekių parduotuvė Antežerių k., PEPCO parduotuvė Antežerių k., Pokylių salės: „MONRO“ kavinė, restoranas Antežerių k., T. Andrijauskienės kaimo turizmo sodyba Užlandžių kaime veikianti pagal verslo liudijimą (vienas darbuotojas-savininkė). Dėka veikiančių įmonių sumažėjo bedarbių skaičius tarp seniūnijos gyventojų.

1. **Vilniaus rajono savivaldybės administracijos Zujūnų seniūnijos vidinė struktūra, valdomi ištekliai.**

2.1. Zujūnų seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Zujūnų seniūnija siekia plėsti infrastruktūrą (vandens bei nuotekų tinklų gerinimas), atlikti vietinės reikšmės kelių ir gatvių priežiūros darbus, užtikrinti vietinių kelių bei gatvių apšvietimo tinklų priežiūrą, užtikrinti viešųjų erdvių tvarkymą, gerinti socialinio aptarnavimo kokybę, aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybės, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

Zujūnų seniūnijoje pareigybių skaičius - 14,5, dirba 17 darbuotojų, administracinį darbą dirba 7 darbuotojai. 1 asmuo turi aukštąjį universitetinį magistro išsilavinimą, 4 - aukštąjį universitetinį, 5 - aukštesnįjį, 7 - spec. vidurinį:

Seniūnas - Miroslav Gajevski;

Vyriausioji raštvedė - Kristina Stefanovič;

Vyresnioji finansininkė - Zuzana Tribocka;

Vyresnioji socialinio darbo organizatorė - Rima Dubickaja;

Vyresnioji specialistė- Alicija Korenikova;

Vyresnioji specialistė – Tatjana Višnevska;

Vyresnioji specialistė (žemės ūkio) – Janina Kunicka;

Kapinių prižiūrėtoja - Alina Satkevič;

Kapinių prižiūrėtoja - Galina Nazaruk

Kapinių prižiūrėtoja – Kristina Jačnik;

Kapinių prižiūrėtoja – Zofija Tylingo;

Kapinių prižiūrėtoja – Lucija Višnevskaja;

Kapinių prižiūrėtoja - Alina Zenovič (nuo 2024-03-01);

Valytoja - Galina Nazaruk;

Kiemsargis - Vytautas Liubeckas;

Kiemsargis – Kazimir Matulevič;

Kiemsargis – Antoni Tylingo

Elektrikas – Viktor Suboč.

2.3. Seniūnijos turtas apskaitomas seniūnijos balanse (apskaitomos lėšos).

Seniūnijos turtas apskaitomas seniūnijos balanse sudaro 5 152 525,66 Eur

2.4. Viešųjų darbų programa (lėšos, įdarbinta žmonių, veikla).

Viešųjų darbų programai yra poreikis ( planuojame įdarbinti 4 darbuotojus).

1. **Vilniaus rajono savivaldybės administracijos Zujūnų seniūnijos misija, vizija.**

3.1. Seniūnijos misija.

Seniūnija siekia sutelkti atstovaujamos teritorijos kaimo gyventojus, bendruomenes bei kitas nevyriausybines organizacijas, partnerystėje su vietos valdžia ir verslu, kurti patrauklią gyventi kaimo aplinką, užtikrinančią vietos verslo plėtrą, socialinę integraciją ir kraštovaizdžio išsaugojimą.

3.2. Seniūnijos vizija.

Zujūnų seniūnija, su vieninga kaimų bendruomene, sparčiai besiplečiančia infrastruktūra (vandens bei nuotekų tinklų gerinimas, gatvių apšvietimo įrengimas, Zujūnų kaime ir Čekoniškių kaime prekyvietės įrengimas), sveika aplinka, išpuoselėtu kraštovaizdžiu bei glaudžiai bendradarbiaujančiais ir stipriais verslo, paslaugų, turizmo sektoriais. Kokybiška socialinių paslaugų ir sveikatos priežiūros sistema.

3.3. Einamųjų metų seniūnijos metinio veiklos plano tikslai.

Planuojant kelių modernizavimo darbus pirmiausia atsižvelgiama į sekančius kriterijus:

- visuomeninio transporto ir daugiau nei 50 gyventojų automobilių judėjimo intensyvumas;

- gatvės infrastruktūros išdėstymas (ar veda prie savivaldybės visuomeninių objektų, ar veda į teritorijas užstatytas daugiau kaip 2/3 suplanuotų užstatyti teritorijų);

- gatvės pritaikymas saugiam eismui;

- gatvės inžinerinių tinklų įrengimas.

Tokiu būdu šiemet naują asfaltą planuojama įrengti tankiai apgyvendintose ir pasižyminčiuose intensyvių automobilių judėjimu gatvėse:

- asfaltbetonio dangos įrengimas Žaliojoje g. Zujūnų k. Sodų g. Zujūnų g. Paplūdimio – Dangaus g. Tvenkinių g. Buivydiškių k., Kankorėžių g. Geležių k., Koplyčninkų g. Koplyčninkų k.;

- tęsti asfaltbetonio dangos įrengimą Č. Milošo g. Pilikonių k., Upės g. Bieliūnų k., Naujakiemio k. ir Gudelių k., Miško g. Antežerių k.

Taip pat:

- šaligatvio įrengimas Salotės g. Salotės k., Ežero g. Antežerių k. (esant finansinėms galimybėms), Alyvų g. Gineitiškių k. (esant finansinėms galimybėms);

- įrengti vaikų žaidymo aikštelę Vakarų g. Antežerių k.;

- įrengti pėsčiųjų perėją Gaisų, Ežero ir Žirgų sankryžoje;

- įrengti gatvės apšvietimą Gaisų g. Antežerių k. (esant finansinėms galimybėms), Smėlio g. Geležių k. (esant finansinėms galimybėms), Buivydiškių gatvės pabaigoje ties gyvenamųjų namų Nr. 94-118, Platiniškių g. Platiniškių k.;

- įrengti greičio ribojimo kalnelius Česlovo Milošo g. Pūstalaukio k. ties gyvenamųjų namų Nr. 74, 80 ir 81, judrioje Upės g.;

- įrengti atitvarą nesaugiam Česlovo Milošo g. kelio ruože ties gyvenamojo namo Nr. 98, Upės g. susiaurėjimo zonoje;

- sutvarkyti lietaus vandens nutekėjimo infrastruktūra Griovių g. Griovių k., M. Koperniko g. Gineitiškių k. ties gyvenamųjų namų Nr. 2, Alyvų g. ties Nr. 4 ir Nr. 1, Garnio g. ties Nr. 30 ir Lelijų g. (esant finansinėms galimybėms);

- asfaltbetonio dangos kelkraščių sutvirtinimas Šilėnų kelias gatvėje;

- modernizuoti gatvės apšvietimą Senųjų Gudelių g. Gudelių k.;

- kiti smulkūs darbai kaip: greičio ribojimo kalneliai, greideriavimo darbai, žvyrkėlių remontas, asfalto dangos pažaidų remontas, kelio ženklų įrengimas. Gatvių apšvietimo įrengimą Smėlio g. Geležių k, Naujosios Rėvos k., M. Koperniko g. Gineitiškių k., tęsti gatvės apšvietimo įrengimą Pustalaukio k., suformuotame 0,10 ha žemės sklype, esančiame Vilniaus r. sav., Zujūnų sen., Gineitiškių k., Žirgų g. kaip visuomenės poreikiams skirtos teritorijos įrengti paplūdimį.

1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Planuojamas lėšų poreikis – 274 400,00 Eur.

-Šaligatvio įrengimas Salotės g., Salotės k., Zujūnų sen., Vilniaus r. sav.

-Greičio mažinimo priemonių įrengimas -6 vnt.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšų poreikis neplanuojamas.

4.3. Iš savivaldybės biudžeto skirtos lėšos įsiskolinimams dengti.

Zujūnų seniūnija iš savivaldybės biudžeto skirtų lėšų įsiskolinimams dengti sudaro 240,65 Eur.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės  pavadinimas** | **Rezultatai/Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | |  | | |
| 03 | 01 | **Plėtoti rajono gyventojams patogią ir saugią susisiekimo sistemą** | | | | | | | | | | |  | | |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | |  | | |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviesti elektros energija gatves, | 230,0 |  |  | 230,0 |  | 230,0 | Tame tarpe ilgalaikiam turtui: 80,0 |  | |
|  | | | | | | | | | | | | |
| **Programos pavadinimas (04)** | | | | | | | | | | | | |
| 04 | 01 | **Užtikrinti sklandų savivaldybės institucijų darbą** | | | | | | | | | | |
| 04 | 01 | 01 | **Sudaryti sąlygas Savivaldybės funkcijų vykdymui** | | | | | | | | | |
| 04 | 01 | 01 | 04 | Seniūnijų darbo organizavimas | Vykdoma nuolat | 221,4 |  | 1,4 | 222,8 |  | 222,8 |  |
| 04 | 02 | 01 | **Sudaryti sąlygas Savivaldybės funkcijų vykdymui** | | | | | | | | | |
| 04 | 02 | 01 | 04 | Žemės ūkio funkcijų vykdymas | Vykdoma nuolat | 31,1 |  |  | 31,1 |  | 31,1 |  |
| 04 | 01 | 02 | **Sudaryti sąlygas Savivaldybės funkcijų vykdymui** | | | | | | | | | |
| 04 | 01 | 02 | 08 | Gyvenamosios vietos deklaravimas | Vykdoma nuolat |  | 1,9 |  | 1,9 |  | 1,9 |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Saugios ir švarios gyvenamosios aplinkos kūrimo programa (05)** | | | | | | | | | | | | |
| 05 | 01 | **Užtikrinti gyventojams nepertraukiamą komunalinių paslaugų teikimą** | | | | | | | | | | |
| 05 | 01 | 02 | **Palaikyti rajone švarią aplinką** | | | | | | | | | |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Sutvarkyti seniūnijos pakelės, šiukšliaviečių sutvarkymas, šiukšlių išvežimas iš kapinių | 14,0 |  |  | 14,0 |  | 14,0 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijos teritorijoje kelių ir šalikelių priežiūra, avarinių medžių nupjovimas, kapinių priežiūra ir sutvarkymas | 765,0 |  |  | 765,0 |  | 765,0 | Tame tarpe ilgalaikiam turtui: 445,1 |
| **Socialinės atskirties mažinimo programa (08)** | | | | | | | | | | | | |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | |
| 08 | 01 | 01 | **Teikti socialinę paramą** | | | | | | | | | |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 36,0 |  |  | 36,0 |  | 36,0 |  |

Seniūnas Miroslav Gajevski

Vyresnioji finansininkė Zuzana Tribocka